b"\n_START_ARTICLE_\nFrontera entre Alemanya i \xc3\x80ustria\n_START_SECTION_\nTra\xc3\xa7at\n_START_PARAGRAPH_\nLa frontera s'est\xc3\xa9n sobre 815,9 kil\xc3\xb2metres o 815,0 kil\xc3\xb2metres i comen\xc3\xa7a a l'oest als marges del llac Constan\xc3\xa7a, al trifini entre Alemanya, \xc3\x80ustria i Su\xc3\xafssa, que separa el districte de Lindau a Baviera del districte de Bregenz a Vorarlberg. La frontera segueix una direcci\xc3\xb3 general cap a l'est. Els Alps de Bregenzerwald, Alps d'Allg\xc3\xa4u, Alps d'Ammergau, el Wetterstein, el Karwendel, els prealps bavaresos els Alps de Brandenberg, els Alps de Chiemgau i els Alps de Berchtesgaden se succeeixen d'oest a est. S'observa una caracter\xc3\xadstica als Alps d'Allg\xc3\xa4u: a la part superior del Sorgschrofen, la frontera es redueix a un punt al nord, la ciutat austr\xc3\xadaca de Jungholz \xc3\xa9s gaireb\xc3\xa9 \xc3\xadntegrament  enclavada en territori alemany i nom\xc3\xa9s est\xc3\xa0 connectada a la resta d'\xc3\x80ustria per aquest punt._NEWLINE_L'Inn forma llavors una secci\xc3\xb3 de la frontera austroalemanya. Arriba a Passau vila de Baviera a Alemanya, situada en la conflu\xc3\xa8ncia de dos rius, l'Inn i l'Ilz, amb el Danubi (Donau),  la frontera corre al llarg d'unes poques desenes de quil\xc3\xb2metres i despr\xc3\xa9s pren direcci\xc3\xb3 nord-est entre Baviera i Alta \xc3\x80ustria fins al trifini format amb les fronteres txecoalemanya i  txecoaustr\xc3\xadaca a la vora del Parc Nacional de \xc5\xa0umava a la Selva de Boh\xc3\xa8mia a Boh\xc3\xa8mia Meridional (Rep\xc3\xbablica Txeca).\n_START_SECTION_\nHist\xc3\xb2ria\n_START_PARAGRAPH_\nLa frontera va ser confirmada en un tractat entre els pa\xc3\xafsos el 1972, despr\xc3\xa9s d'haver estat definit per una s\xc3\xa8rie d'acords entre l'Imperi Austr\xc3\xadac i el Regne de Baviera al segle XIX. El 1938 aambd\xc3\xb3s pa\xc3\xafsos es van fusionar a trav\xc3\xa9s de l'Anschluss. Aix\xc3\xb2 va ser revertit el 1955 pel Tractat de l'Estat Austr\xc3\xadac, que va restablir \xc3\x80ustria com a estat sobir\xc3\xa0. Lazona Schengen va eliminar els controls fronterers a la frontera el 1997. Els controls temporals de les fronteres es van tornar a instal\xc2\xb7lar el 2015 en resposta a la Crisi dels refugiats a Europa. Aquests controls fronterers temporals s\xc3\xb3n programats per ser eliminats l'11 de novembre de 2018, tot i que podrien ampliar-se en per\xc3\xadodes de sis mesos."